**Zápisnica**

z dvadsiateho ôsmeho zasadnutia Obecného zastupiteľstva v Rúbani, konaného

dňa 14. januára 2022 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Ing. Zoltán Tamašek svoju neúčasť ospravedlnil.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Zmeny a doplnky č. 1/2020 Územného plánu obce Rúbaň
5. Všeobecne záväzné nariadenie Obce Rúbaň č. 4/2021, ktorým sa vyhlasuje záväzná časť „ Zmien a doplnkov č. 1/2020 Územného plánu obce Rúbaň“
6. Rozpočtové opatrenie starostky obce č. 3/2021
7. Návrh na I. úpravu rozpočtu Obce Rúbaň na rok 2022
8. Rokovací poriadok
9. Areál starého cintorína – Oprava chodníkov výmena brán
10. Nadobudnutie nehnuteľností z titulu kúpy do vlastníctva obce
11. Žiadosť Občianskeho združenia FYRMONYA FYRMONYA Polgári Társulás
12. Opakované uzatvorenie nájmu bytu
13. Rôzne
14. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a PaedDr. Kristínu Pócsovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Zoltána Ešeka, Anetu Vašovú a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Zmeny a doplnky č. 1/2020 Územného plánu obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmeny a doplnky č. 1/2020 Územného plánu obce Rúbaň, ktorý tvorí prílohu zápisnice pod písmenom C. Predložený návrh zmien a doplnkov územného plánu schvaľuje obecné zastupiteľstvo, pričom v prípade obce:

Samotný územný plán – zmeny a doplnky, resp. zmeny alebo doplnky schvaľuje obecné zastupiteľstvo obyčajnou (jednoduchou) väčšinou,

Záväzné časti územného plánu sa vyhlasujú všeobecne záväzným nariadením obce, pričom na prijatie všeobecne záväzného nariadenia je potrebná trojpätinová väčšina prítomných poslancov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 222** zo dňa **14.01.2022**

Obecné zastupiteľstvo v Rúbani

1. **berie na vedomie**

a) Stanovisko Okresného úradu Nitra, Odboru výstavby a bytovej politiky, Oddelenie územného plánovania so sídlom Štefánikova trieda 69, 949 01 Nitra podľa § 25 zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov č. OU-NR-OVBP1-2021/042844-002 zo dňa 06.12.2021 k Zmenám a doplnkom č. 1 Územného plánu obce Rúbaň.

b) Správu o prerokovaní Zmien a doplnkov č. 1/2020 Územného plánu obce Rúbaň

**2. schvaľuje**

a) Zmeny a doplnky č. 1/2020 Územného plánu obce Rúbaň.

b) Vyhodnotenie stanovísk a pripomienok uplatnených pri prerokovaní Návrhu Zmien a doplnkov č. 1/2020 Územného plánu obce Rúbaň

**5/ Všeobecne záväzné nariadenie Obce Rúbaň č. 4/2021, ktorým sa vyhlasuje záväzná časť „ Zmien a doplnkov č. 1/2020 Územného plánu obce Rúbaň“**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Všeobecne záväzné nariadenie Obce Rúbaň č. 4/2021, ktorým sa vyhlasuje záväzná časť „Zmien a doplnkov č. 1/2020 Územného plánu obce Rúbaň“, ktorý tvorí prílohu zápisnice pod písmenom D. Návrh VZN bol v zmysle § 6 odsek 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce [www.obecruban.sk](http://www.obecruban.sk) a Centrálnej úradnej elektronickej tabuli [www.slovensko.sk](http://www.slovensko.sk) dňa 09.12.2021. Lehota na pripomienky (najmenej desaťdňová lehota - § 6 odsek 4 citovaného zákona) bola určená do 21.12.2021. Pripomienky neboli podané žiadnou fyzickou ani právnickou osobou.

V prípade schválenia a následne nadobudnutia právoplatnosti Všeobecne záväzného nariadenia k zmenám a doplnkom č. 1 k územnému plánu obce, obec požiada  Slovenský pozemkový fond o súhlas k pozemku v jeho správe. Ide o pozemok, na ktorom je plánované vybudovanie čističky odpadových vôd. Súhlas Slovenského pozemkového fondu je potrebný k návrhu na vydanie územného rozhodnutia k čističke odpadových vôd.

 Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **223** zo dňa **14.01.2022**

Obecné zastupiteľstvo v Rúbani sa

**uznieslo**

na Všeobecne záväznom nariadení Obce Rúbaň č. 4/2021, ktorým sa vyhlasuje záväzná časť „Zmien a doplnkov č. 1/2020 Územného plánu obce Rúbaň“

**6/ Rozpočtové opatrenie starostky obce č. 3/2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Rozpočtové opatrenie starostky obce č. 3/2021, ktorý tvorí prílohu zápisnice pod písmenom E. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka obce vykonala dňa 30.12.2021 rozpočtové opatrenie č. 3/2021 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **224** zo dňa **14.01.2022**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 3/2021 zo dňa 30.12.2021 v zmysle uznesenia obecného zastupiteľstva č. 230 zo dňa 28.06.2013

**7/ Návrh na I. úpravu rozpočtu Obce Rúbaň na rok 2022**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na I. úpravu rozpočtu Obce Rúbaň na rok 2022, ktorý tvorí prílohu zápisnice pod písmenom F. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na I. úpravu rozpočtu Obce Rúbaň na rok 2022 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2022 a na základe týchto skutočností je navrhnutá táto zmena. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **225** zo dňa **14.01.2022**

Obecné zastupiteľstvo v Rúbani

**schvaľuje**

I. úpravu rozpočtu obce Rúbaň na rok 2022

**8/ Rokovací poriadok**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rokovací poriadok, ktorý tvorí prílohu zápisnice pod písmenom G. Zosúladenie platného rokovacieho poriadku s novou právnou úpravou zákona SNR č. [369/1990 Zb.](https://www.vssr.sk/main/goto.ashx?t=26&p=1014310&f=2) týkajúcich sa pravidiel rokovania obecného zastupiteľstva.

Rokovací poriadok nie je nutné a ani vhodné schvaľovať ako všeobecne záväzné nariadenie. Ide o predpis obce (normatívny právny akt) upravujúci rokovanie jej orgánov, nie práva a povinnosti obyvateľov alebo reguláciu právnych vzťahov vznikajúcich na území obce. Z tohto dôvodu nepodlieha návrh rokovacieho poriadku povinnému zverejňovaniu na úradnej tabuli alebo webovom sídle a prijíma sa vo forme uznesenia.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **226** zo dňa **14.01.2022**

Obecné zastupiteľstvo v Rúbani

**schvaľuje**

Rokovací poriadok obecného zastupiteľstva obce Rúbaň

**9/ Areál starého cintorína – Oprava chodníkov výmena brán**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Areál starého cintorína – Oprava chodníkov výmena brán, ktorý tvorí prílohu zápisnice pod písmenom H. Hlavným cieľom opravy chodníka o dĺžke 363 metrov je zvýšiť bezpečnosť chodcov, zabezpečenie komfortu pešieho pohybu a taktiež zvýšiť estetickú hodnotu verejnej infraštruktúry. Hlavným cieľom výmeny 2 ks kovových brán je tá skutočnosť, že brány sú v dezolátnom stave, neslúžia svojmu účelu a areál starého cintorína treba udržiavať v dôstojnom stave.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k možnosti vybudovania chodníka od domu so súpisným číslom 98 smerom na Strekov, nebezpečný úsek pre chodcov*

*Zoltán Ešek, poslanec:*

* *dopyt k doplneniu časti brány pri hasičskej zbrojnici*

*Ing. Štěpánka Zacharová, starostka obce*

* *k vybudovaniu nového chodníka je potrebné osloviť správcu toku, nakoľko chodník by musel byť umiestnený popri hlavnej ceste ponad potok Cigléd a následne projektanta*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **227** zo dňa **14.01.2022**

Obecné zastupiteľstvo v Rúbani

**schvaľuje**

výdavky vo výške 15 000 EUR na opravu chodníka, ktorý vedie medzi cestou číslo III/1506 v správe NSK a areálom starého cintorína a výdavky vo výške 4 000 EUR spojené s výmenou 2 ks brán, ktoré sú súčasťou oplotenia areálu starého cintorína

**10/ Nadobudnutie nehnuteľnosti z titulu kúpy do vlastníctva obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Nadobudnutie nehnuteľnosti z titulu kúpy do vlastníctva obce, ktorý tvorí prílohu zápisnice pod písmenom I.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **228** zo dňa **14.01.2022**

Obecné zastupiteľstvo v Rúbani

1. **súhlasí a schvaľuje**

nadobudnutie nehnuteľností z titulu kúpy do vlastníctva obce vedené pre k. ú. Rúbaň  na LV č. 623 ako parcely registra „C“ evidované na katastrálnej mape ako:

* parcela číslo 38 – zastavaná plocha a nádvorie vo výmere  36 m2
* parcela číslo 39 – záhrada vo výmere 248 m2
* parcela číslo 38 – rodinný dom súpisné číslo 30,

 ktoré sú vo vlastníctve Prisky Mezőváriovej, bytom Rúbaň 301

1. **schvaľuje**

 kúpnu cenu vo výške 4.781,64 EUR

**poveruje**

starostku obce uzatvoriť kúpnu zmluvu o prevode nehnuteľností vedených pre k. ú. Rúbaň  ako parcely registra „C“ evidované na katastrálnej mape ako:

* parcela číslo 38 – zastavaná plocha a nádvorie vo výmere  36 m2
* parcela číslo 39 – záhrada vo výmere 248 m2
* parcela číslo 38 – rodinný dom súpisné číslo 30

do vlastníctva obce

**11/ Žiadosť Občianskeho združenia FYRMONYA FYRMONYA Polgári Társulás**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť Občianskeho združenia FYRMONYA FYRMONYA Polgári Társulás, ktorý tvorí prílohu zápisnice pod písmenom J. Občianske združenie podalo žiadosť o súhlas na prevod nevyčerpanej dotácie poskytnutej obcou v rozpočtovom roku 2021 a jej použitie na chod aktivity združenia v rozpočtovom roku 2022.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **229** zo dňa **14.01.2022**

Obecné zastupiteľstvo v Rúbani

**schvaľuje**

žiadosť Občianskeho združenia FYRMONYA FYRMONYA Polgári Társulás o súhlas na prevod nevyčerpanej dotácie vo výške 297,86 EUR poskytnutej obcou Rúbaň v rozpočtovom roku 2021 a jej použitie na chod a aktivity občianskeho združeniav rozpočtovom roku 2022

**12/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Opakované uzatvorenie nájmu bytu, ktorý tvorí prílohu zápisnice pod písmenom K. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **230** zo dňa **14.01.2022**

Obecné zastupiteľstvo v Rúbani

**1. schvaľuje**

opakované uzatvorenie nájmu bytu s nájomcom:

Tomáš Löki, bytom Gbelce, Slnečná 666/3

**2. poveruje**

 starostku obce s uzatvorením Nájomnej zmluvy na obdobie 3 rokov

**13/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Naša samospráva v súčinnosti s kompetentným zdravotníckym personálom je aj v roku 2022 nápomocná pri očkovaní proti COVID 19. Ďalšia vakcinácia pre 77 osôb sa vykonala dňa 14.01.2022 v dopoludňajších hodinách v budove kultúrneho domu. Taktiež sociálna pracovníčka obce vyšla seniorom v ústrety s registráciou na 3. dávku vakcíny proti COVID 19, aby mali nárok na odmenu za očkovanie vo výške 300 EUR.

Ku dňu 31.12.2021 je počet obyvateľov našej obce 915, z toho ženy sú v počte 476 a muži v počte 439.

Informácie v súvislosti s obstarávaním nového územného plánu obce.

Oznámenie o zahájení prípravných prác k novému územnému plánu obce bolo dotknutým orgánom, organizáciám, susediacim obciam, podnikateľským subjektom podnikajúcich na území obce odoslané dňa 03.01.2022. Taktiež bolo citované oznámenie vyvesené na úradnú tabuľu obce a webové sídlo obce, môžu sa k nemu vyjadriť všetci obyvatelia obce. Pripomienky, návrhy je možné predložiť do 3. februára 2022. Prieskumné činnosti sa začnú na území obce vykonávať v treťom kalendárnom týždni.

Dňa 12.01.2022 bola Okresným úradom Nitra zaslaná Správa o hodnotení strategického dokumentu, ktorým je územnoplánovacia dokumentácia a koncept „Územného plánu regiónu Nitrianskeho kraja, ku ktorému aj naša obec ako dotknutá obec môže zaujať stanovisko. Po dôkladnom preštudovaní a vzhľadom na pripravovaný investičný zámer výstavby veterného parku v katastrálnom území našej obce boli výkonným orgánom obce vypracované pripomienky ku konceptu (príloha L), ktoré starostka obce predložila poslancom a zároveň požiadala o prijatie uznesenia vo veci stanoviska ku konceptu „Územného plánu regiónu Nitrianskeho kraja.

*Návrh na uznesenie:*

*Obecné zastupiteľstvo v Rúbani*

***1. schvaľuje***

*vzhľadom na pripravovaný investičný zámer výstavby veterného parku v katastrálnom území obce Rúbaň pripomienky ku konceptu Územného plánu regiónu Nitrianskeho samosprávneho kraja*

***2. odporúča***

*starostke obce, tieto pripomienky v určenej lehote predložiť Nitrianskemu samosprávnemu kraju, ako príslušnému orgánu územného plánovania – obstarávateľovi Územného plánu regiónu Nitrianskeho kraja*

Starostka obce sa uistila, že k predloženému návrhu uznesenia niet viac pripomienok,

doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 231** zo dňa **14.01.2022**

Obecné zastupiteľstvo v Rúbani

1. **schvaľuje**

vzhľadom na pripravovaný investičný zámer výstavby veterného parku v katastrálnom území obce Rúbaň pripomienky ku konceptu Územného plánu regiónu Nitrianskeho samosprávneho kraja

1. **odporúča**

starostke obce, tieto pripomienky v určenej lehote predložiť Nitrianskemu samosprávnemu kraju, ako príslušnému orgánu územného plánovania – obstarávateľovi Územného plánu regiónu Nitrianskeho kraja

Starostka obce požiadala poslancov, aby si na ďalšie rokovanie pripravili návrhy k možnosti usporiadania podujatia Deň obce 2022.

Informácie o zaslaní cenovej ponuky na virtuálnu prehliadku 4 vybraných priestorov obce s umiestnením v Google Maps. Zatiaľ nebol prejavený záujem.

Starostka obce dala priestor poslancom na tlmočenie nápadov, názorov.

V rámci rozpravy odzneli návrhy vo veci nadobudnutia nehnuteľností do vlastníctva obce vedených katastrom nehnuteľností Okresného úradu v Nových Zámkoch na listoch vlastníctva č. 171 a 172 pre kataster územia Rúbaň. Ide o nehnuteľnosti umiestnené v  areáli základnej školy.

*Návrh na uznesenie:*

*Obecné zastupiteľstvo v Rúbani*

***odporúča***

*starostke obce predložiť informácie vo veci nadobudnutia nehnuteľností do vlastníctva obce vedených katastrálnym odborom Okresného úradu Nové Zámky na listoch vlastníctva č. 171 a č. 172 pre kataster územia Rúbaň*

Starostka obce sa uistila, že k predloženému návrhu uznesenia niet viac pripomienok,

doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 232** zo dňa **14.01.2022**

Obecné zastupiteľstvo v Rúbani

**odporúča**

starostke obce predložiť informácie vo veci nadobudnutia nehnuteľností do vlastníctva obce vedených katastrálnym odborom Okresného úradu Nové Zámky na listoch vlastníctva č. 171 a č. 172 pre kataster územia Rúbaň

*PaedDr. Kristína Pócsová, poslanec:*

* *navrhuje kultúrne podujatia v rámci podujatia Dni obce pre rôzne vekové kategórie*

**14/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

PaedDr. Kristína Pócsová

Zapisovateľka: Helena Kanyicsková